৬৭তম ফিল্মফেয়ার পুরস্কার
৬৭তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ২০২১ সালের বলিউড চলচ্চিত্রের সেরাদের সম্মাননা প্রদানের আয়োজন। এই আসরে শেরশাহ সর্বাধিক ১৯টি মনোনয়ন লাভ করে। অন্যদিকে সরদার উধম ও ৮৩ ১৪টি করে, রেশমি রকেট ১১টি এবং সন্দীপ অউর পিঙ্কি ফরার ১০টি মনোনয়ন লাভ করে। সরদার উধম শ্রেষ্ঠ চলচ্চিত্র (সমালোচক) ও শ্রেষ্ঠ অভিনেতা (সমালোচক) (ভিকি কৌশল)-সহ সর্বাধিক ৯টি পুরস্কার অর্জন করে। পঙ্কজ ত্রিপাঠী ৮৩ ও মিমি চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।